Projektas

LIETUVOS RESPUBLIKOS

VERTYBINIŲ POPIERIŲ ĮSTATYMO NR. X-1023

46, 47 STRAIPSNIŲ IR PRIEDO PAKEITIMO

ĮSTATYMAS

2014 m. d. Nr.

Vilnius

1 straipsnis. 46 straipsnio pakeitimas

Pakeisti 46 straipsnio 1 dalį ir ją išdėstyti taip:

„1. Priežiūros institucija asmenims, pažeidusiems šį įstatymą ar šio įstatymo pagrindu priimtus priežiūros institucijos nutarimus, arba 2009 m. rugsėjo 16 d. Europos Parlamento ir Tarybos reglamente (EB) Nr. 1060/2009 dėl kredito reitingų agentūrų (OL 2009 L 302, p. 1) (toliau – Reglamentas (EB) Nr. 1060/2009) nustatytus reikalavimus ir (arba) nevykdantiems priežiūros institucijos duotų nurodymų ar įpareigojimų, gali taikyti šias poveikio priemones:

1) įspėti dėl veiklos trūkumų ir pažeidimų bei nustatyti jų pašalinimo terminus;

2) skirti administracines nuobaudas ar šio įstatymo nustatytas pinigines baudas.“

2 straipsnis. 47 straipsnio pakeitimas

1. Pakeisti 47 straipsnio pavadinimą ir jį išdėstyti taip:

„47 straipsnis. Piniginės baudos“.

2. Papildyti 47 straipsnį nauju 9 punktu:

„9) asmenims, nesilaikantiems Reglamente (EB) Nr. 1060/2009 nustatytų reikalavimų, – iki 200 tūkstančių litų.“

3. Buvusį 47 straipsnio 9 punktą laikyti 10 punktu.

4. Pakeisti 47 straipsnio 9 punktą ir jį išdėstyti taip:

„9) asmenims, nesilaikantiems Reglamente (EB) Nr. 1060/2009 nustatytų reikalavimų, – iki 57924 eurų.“

3 straipsnis. Įstatymo priedo pakeitimas

1. Papildyti įstatymo priedą nauju 5 punktu:

„5. 2009 m. rugsėjo 16 d. Europos Parlamento ir Tarybos reglamentas (EB) Nr. 1060/2009 dėl kredito reitingų agentūrų (OL 2009 L 302, p. 1), su paskutiniais pakeitimais, padarytais 2013 m. gegužės 21 d. Europos Parlamento ir Tarybos reglamentu (ES) Nr. 462/2013 (OL 2013 L 146, p. 1).“

2. Buvusį įstatymo priedo 5 punktą laikyti 6 punktu.

4 straipsnis. Įstatymo įsigaliojimas

Šio įstatymo 2 straipsnio 4 dalis įsigalioja 2015 m. sausio 1 d.

Skelbiu šį Lietuvos Respublikos Seimo priimtą įstatymą.

Respublikos Prezidentas